«Տաղարանի» համերգային երեկոյի մի հատվածն էլ տրամադրվում է ջութակահար և կոմպոզիտոր Խաչատուր Մարիրոսյանի ստեղծագործության ներկայացմանը: «Արևի կարոտը» բարդ է կառույցով, բայց այդ բարդությունը հասկանալի է երաժիշտների համար, որոնք գնահատում են երաժիշտների և երգչուհու՝ Հասմիկ Ասատրյանի պրոֆեսիոնալիզմը, իսկ հասարակ ունկնդրի համար այն մեր օրերի մարդու յուրովի մտածում-հղումն է՝ առ արեգակ, որ հայրենի հողերին, մարդուն ու հին հիշատակներին է իր ջերմությունն ուղղում: